Nils Bølset

Nils Bølset (født 23. juli 1928 i Åfarnes i Rauma kommune i Møre og Romsdal, død 18. august 2015 i Hvalstad) var en norsk diplomat.

Etter handelsgymnas studerte han engelsk i London og arbeidet i to år ved vegkontoret i Møre og Romsdal. Bølset var utdannet jurist (cand. jur.) fra UiO og ble ansatt i Utenriksdepartementet i 1954. Han arbeidet deretter bl.a. som assistent ved de norske konsulatene i Genova og Marseille 1956-1960 og avla Utenriksdepartementets aspirantprøve i 1964. Deretter  tjenestegjorde han ved de norske ambassadene i Rio de Janeiro og Warszawa. Han var byråsjef i Utenriksdepartementets rettsavdeling 1972-1978 og ministerråd ved den norske ambassaden i Bonn (Vest-Tyskland) 1979-1985. I 1985-1988 var han polarrådgiver i UD og deretter Norges ambassadør til Tyrkia 1988-1992 og til Australia 1992-1996.  I 19 år etter at han formelt gikk av med pensjon i 1996, til våren 2015, arbeidet han som juridisk rådgiver i Utenriksdepartementet.

Nils Bølset var kommandør av St. Olavs Orden (1993).

 Posteringer 
 1954- tilsatt i Utenriksdepartementet (UD)
 1956–1960 tjeneste ved de norske konsulatene i Genova og i Marseille
 1964-1967 ambassadesekretær ved Norges ambassade i Rio de Janeiro
 1967-1970 ambassadesekretær ved Norges ambassade i Warszawa
 1972–1978 byråsjef i UDs rettsavdeling, Oslo 
 1979–1985 ministerråd ved Norges ambassade i Bonn, Vest-Tyskland
 1985–1988 polarrådgiver i UD, Oslo
 1988–1992 ambassadør ved Norges ambassade i Ankara i Tyrkia
 1992–1996 ambassadør ved Norges ambassade i Canberra i Australia
 1996 -2015 juridisk rådgiver i UD, Oslo

Referanser

 Kilder 
 Nekrolog i Aftenposten 28. august 2015
 Nils Bølset - Store norske leksikon
 Intervju i Seniorpolitikk.no/Senter for seniorpolitikk 2013
 Nils Bølset - Norsk samfunnsvitenskapelig database

Kategori:Norges ambassadører til Australia
Kategori:Norges ambassadører til Tyrkia
Kategori:Kommandører av St. Olavs Orden
Kategori:Personer fra Rauma kommune
Kategori:Personer fra Asker kommune